ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
সিএসআইআর, দিল্লীর আইআইটি-র উন্নত ভারত অভিযান এবং বিজ্ঞান ভারতীর মধ্যে একটি ত্রিপাক্ষিক চুক্তি স্বাক্ষরিত
নয়াদিল্লী, ৩০ জুলাই, ২০২০
দিল্লীর ইন্ডিয়ান ইন্সটিটিউট অফ টেকনোলজি-উন্নত ভারত অভিযান,বিজ্ঞান ও শিল্প গবেষণা পর্ষদ  এবং বিজ্ঞান ভারতীর মধ্যে বুধবার একটি ত্রিপাক্ষিক চুক্তি স্বাক্ষরিত হয়েছে। এই চুক্তির উদ্দেশ্য হল উন্নত ভারত অভিযানের জন্য সিএসআইআর-এর গ্রামীণ প্রযুক্তিগুলি ব্যবহার করা।পাশাপাশি দেশে গ্রামোন্নয়নের জন্য উন্নত ভারত অভিযানে যথাযথ সহযোগিতা প্রদান করা।
সিএসআইআর এর প্রযুক্তি ও সেই সম্পর্কিত জ্ঞানের ওপর ভিত্তি করে উন্নত ভারত অভিযান এবং বিজ্ঞান ভারতীর উদ্যোগগুলির অগ্রগতি হলে মানুষের আশা-আকাঙ্খা পূরণের পথ প্রশস্থ হবে। তাই উন্নত ভারত অভিযান দেশ ব্যাপি কার্যকর করার জন্য পর্যাপ্ত পরিকাঠামোগত যোগাযোগ ব্যবস্থাপনা গড়ে তোলা হয়েছে। এই অভিযানের সঙ্গে সংশ্লিষ্ট গুরুত্বপূর্ণ মন্ত্রক, জেলা প্রশাসন, স্থানীয় পঞ্চায়েত, স্বেচ্ছাসেবী সংগঠন এবং অন্যান্য অংশীদারদের যুক্ত করা হয়েছে। এদিনের এই সমঝোতাপত্র স্বাক্ষর অনুষ্ঠানে উপস্থিত ছিলেন সিএসআইআর-এর মহানির্দেশক ডঃ শেখর মান্ডে, উন্নত ভারত অভিযানের জাতীয় সমন্বয়কারী আধিকারিক বীরেন্দ্র কুমার বিজয় সহ বহু বিশিষ্ট ব্যক্তি।
(CG/SS/NS
পেট্রোলিয়ামওপ্রাকৃতিকগ্যাসমন্ত্রক
শক্তি ক্ষেত্রে ভারত-মার্কিন কৌশলগত অংশীদারিত্বের সংস্কারে সম্মত হয়েছেন পেট্রোলিয়াম মন্ত্রী ধর্মেন্দ্র প্রধান এবং মার্কিন শক্তি সচিব জেনিফার গ্র্যানহোম
নয়াদিল্লি, ২৯ মার্চ ২০২১
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী ধর্মেন্দ্র প্রধান আজ ভার্চ্যুয়াল পদ্ধতিতে মার্কিন শক্তি সচিব জেনিফার গ্র্যানহোমের সঙ্গে সৌজন্যমূলক বৈঠক করেন। সেদেশের শক্তিসচিব পদের দায়িত্ব গ্রহণ করায় ভারতের পেট্রোলিয়াম মন্ত্রী তাঁকে অভিনন্দন জানান। দুই নেতাই শক্তি ক্ষেত্রে ভারত-মার্কিন কৌশলগত সহযোগিতার বিভিন্ন দিক পর্যালোচনা করেন। প্রধানমন্ত্রী শ্রী নরেন্দ্র মোদী ও সেদেশের রাষ্ট্রপতি জো বাইডেন পরিশ্রুত জ্বালানী সহ কার্বন নির্গমন হ্রাস করার লক্ষ্যে যে অগ্রাধিকার দিয়েছেন, তার জন্য দু’দেশের শক্তি ক্ষেত্রে কৌশলগত অংশীদারিত্বে সংশোধনের প্রয়োজনীয়তা দেখা দিয়েছে। এরফলে, দুই দেশের মধ্যে শক্তি-সহযোগিতা আরও বাড়বে। উভয় নেতাই জৈব জ্বালানী, হাইড্রোজেন উৎপাদন কার্বন নির্গমন হ্রাস প্রভৃতি ক্ষেত্রে প্রযুক্তি-নির্ভর পন্থা-পদ্ধতি কাজে লাগাতে সহযোগিতা আরও নিবিড় করার ওপর জোর দেন। এই লক্ষ্যে বিকল্প পরিশ্রুত শক্তি ক্ষেত্রে অংশীদারিত্বের মাধ্যমে যৌথভাবে গবেষণা ও উন্নয়নমূলক কাজকর্মের বিপুল সম্ভাবনা রয়েছে।
শক্তি ক্ষেত্রে ভারত-মার্কিন কৌশলগত অংশীদারিত্বের তৃতীয় বৈঠক দ্রুত আয়োজন করার ব্যাপারেও উভয় পক্ষ সম্মত হয়েছে। ভারতে শক্তির চাহিদা দ্রুত বাড়তে থাকায় আধুনিক মার্কিন প্রযুক্তি সরবরাহের ক্ষেত্রে সহযোগিতা আরও নিবিড় করার ওপর জোর দিয়ে বলা হয়েছে, এর ফলে কার্বন নির্গমনের পরিমাণ কমিয়ে পরিশ্রুত জ্বালানীর মাধ্যমে উভয় দেশই সমান লাভবান হবে। উল্লেখ করা যেতে পারে, মার্কিন শক্তি সচিব হিসাবে জেনিফার গ্র্যানহোম গত ফেব্রুয়ারি মাসে দায়িত্ব গ্রহণ করেন।
ক্রেতা, খাদ্যএবংগণবন্টনমন্ত্রক
বিহারের পাটনা থেকে গুয়াহাটির পান্ডু পর্যন্ত জাহাজে প্রথমবার খাদ্য শস্য পরিবহণ উত্তর পূর্বের প্রবেশ দ্বারের জন্য এক নতুন যুগের সূচনা করবে : শ্রী পীযূষ গোয়েল
নতুন দিল্লি, ৫ ফেব্রুয়ারি, ২০২২
কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী পীযূষ গোয়েল বলেছেন, বিহারের পাটনা থেকে গুয়াহাটির পান্ডু পর্যন্ত জাহাজে প্রথমবার খাদ্য শস্য পরিবহণ উত্তর-পূর্বের প্রবেশ দ্বারের জন্য এক নতুন যুগের সূচনা করবে। পাটনা থেকে পান্ডু পর্যন্ত খাদ্য শস্য পরিবাহী এমভি লাল বাহাদুর শাস্ত্রী জাহাজের ভার্চুয়াল পদ্ধতিতে যাত্রার সূচনা করে শ্রী গোয়েল বলেন, ২ হাজার ৩৫০ কিলোমিটার জলপথ পাড়ি দিয়ে জাহাজটি গুয়াহাটির পান্ডুতে পৌঁছোবে। এর ফলে, উত্তর পূর্বাঞ্চলের সঙ্গে জলপথে যোগাযোগ ব্যবস্থায় এক নতুন দ্বার খুলে যাবে। জাহাজটি পাটনা থেকে গঙ্গা নদীতে যাত্রা শুরু করে ভাগলপুর, মণিহারি, সাহিবগঞ্জ, ফারাক্কা, ত্রিবেণী, কলকাতা, হলদিয়া হয়ে প্রতিবেশী বাংলাদেশের হেমনগর, খুলনা, নায়ারণগঞ্জ, সিরাজগঞ্জ, চিলমারি হয়ে গুয়াহাটির পান্ডুতে পৌঁছোবে। সুদীর্ঘ ২ হাজার ৩৫০ কিলোমিটার পথ পাড়ি দিতে সময় লাগবে ২৫ থেকে ৩০ দিন।
শ্রী গোয়েল আরও বলেন, জলপথে খাদ্য শস্য পরিবহণ দেশের কৃষকদেরকে আত্মনির্ভর হয়ে উঠতে সাহায্য করবে। সেই সঙ্গে তারা কৃষিজ পণ্যের ভাল দাম পাবেন এবং তাদের জীবনযাপানে মানোন্নয়ন ঘটবে। উত্তর পূর্বাঞ্চলের উন্নয়নে প্রধানমন্ত্রী যে পরিকল্পনা গ্রহণ করেছেন, সেই লক্ষ্যে জাহাজে খাদ্য শস্য পরিবহণ একটি গুরুত্বপূর্ণ পদক্ষেপ।
শ্রী গোয়েল আজ বিহারের কালুঘাটে ভার্চুয়াল পদ্ধতিতে একটি ইন্টারমোডাল টার্মিনালের শিলান্যাস করেন। ৭৮ কোটি টাকা ব্যয়ে এই টার্মিনালটি গড়ে উঠলে কালুঘাট এলাকার আর্থসামাজিক অগ্রগতি ঘটবে এবং স্থানীয় যুব সম্প্রদায়ের কর্মসংস্থানের সৃষ্টি হবে। শ্রী গোয়েল জানান, ভারত - বাংলাদেশ প্রটোকল রুটের  উন্নয়নে ৩০৫ কোটি টাকার বাজেট সংস্থান করা হয়েছে। এছাড়াও উত্তর পূর্বাঞ্চলের পরিকাঠামোর মানোন্নয়নে ১ হাজার ৫০০ কোটি টাকা ব্যয়ে একটি নতুন প্রকল্প গ্রহণ করা হয়েছে। জাতীয় এক নম্বর জলপথের  মানোন্নয়নে ৪ হাজার ৬০০ কোটি টাকার জল মার্গ বিকাশ কর্মসূচি গ্রহণ করা হয়েছে। ২ হাজার টন পণ্যবাহী জাহাজের মসৃণ যাতায়াতের লক্ষ্যেই এই প্রকল্প গ্রহণ করা হয়েছে। তিনি জানান, ২৪টি রাজ্যে ১০৬টি নতুন জলপথকে জাতীয় জলপথ হিসেবে ঘোষণা করা হয়েছে। এর ফলে, দেশে জাতীয় জলপথের সংখ্যা বেড়ে ১১১ হয়েছে।
শ্রী গোয়েল বলেন, বিহারের কালুঘাটে প্রস্তাবিত টার্মিনালটি উত্তর বিহারের রাস্তাগুলিতে যানজট এড়াতে সাহায্য করবে। সেই সঙ্গে বিকল্প পথে নেপালে পণ্য পরিবহণ করাও সম্ভব হবে।
CG/BD/AS/
(Visitor Counter : 90
প্রধানমন্ত্রীরদপ্তর
বাহাদুরগড়-মুন্দকা মেট্রো লাইনের উদ্বোধন করলেন প্রধানমন্ত্রী
নয়াদিল্লি, ২৪ জুন, ২০১৮
এক ভিডিও সম্মেলনের মাধ্যমে বাহাদুরগড়-মুন্দকা মেট্রো লাইনটির রবিবার সূচনা করলেন প্রধানমন্ত্রী। দিল্লি মেট্রোর এই নতুন সেকশনটি চালু হওয়ার জন্য হরিয়ানা ও দিল্লিবাসীদের অভিনন্দিত করেন তিনি। গুরগাঁও ও ফরিদাবাদের পর এটিই হ’ল হরিয়ানার তৃতীয় স্থান, যা যুক্ত হ’ল মেট্রো রেল প্রকল্পের সঙ্গে।
দিল্লি মেট্রো কিভাবে নাগরিকদের জীবনে ইতিবাচক স্বাচ্ছন্দ্য এনে দিয়েছে, তা এদিন প্রধানমন্ত্রী বিবৃত করেন তাঁর ভাষণে। বাহাদুরগড়ে অর্জিত বিশেষ অর্থনৈতিক সাফল্য ও অগ্রগতির কথা উল্লেখ করে তিনি বলেন যে, সেখানে বেশ কিছু গুরুত্বপূর্ণ শিক্ষা কেন্দ্র রয়েছে, যেখানে দিল্লি থেকে যাতায়াত করে ছাত্রছাত্রীরা পঠন-পাঠনে সুযোগ গ্রহণ করে থাকে। মেট্রোর নতুন লাইনটি চালু হওয়ার ফলে তাঁদের বিশেষ সুবিধা হবে বলে জানান প্রধানমন্ত্রী।
শ্রী মোদী বলেন যে, উন্নয়ন ও যোগাযোগের মধ্যে এক প্রত্যক্ষ যোগ বা সম্পর্ক রয়েছে। মেট্রো প্রকল্প যে স্থানীয় অধিবাসীদের কাছে আরও বেশি মাত্রায় কর্মসংস্থানের সুযোগ-সুবিধা এনে দেবে এ ব্যাপারে বিশেষ আশাবাদী তিনি।
প্রধানমন্ত্রী বলেন, মেট্রো প্রকল্পের বিষয়ে কেন্দ্রীয় সরকার এক বিশেষ নীতি অনুসরণ করে চলেছে, যার আওতায় দেশের মেট্রো রেল নেটওয়ার্কগুলির মধ্যে এক উন্নত মানের যোগাযোগ স্থাপন করা হবে। কারণ, সরকার মূল লক্ষ্য ও উদ্দেশ্য হ’ল দেশের শহরগুলিতে এক সুবিধাজনক ও আরামদায়ক অথচ সকলের নাগালসাধ্য এক নগর পরিবহণ ব্যবস্থা গড়ে তোলা। এর সঙ্গে যুক্ত রয়েছে ‘মেক ইন ইন্ডিয়া’ কর্মসূচিটিকে বিশেষ উৎসাহদান। মেট্রো রেলের কোচগুলি ভারতেই তৈরির উদ্যোগ গ্রহণ করা হয়েছে।
শ্রী মোদী বলেন, মেট্রো ব্যবস্থা ও তার প্রক্রিয়াকরণের কাজটি সহযোগিতামূলক যুক্তরাষ্ট্রীয়তার সঙ্গে যুক্ত। দেশের যে শহরেই মেট্রো প্রকল্প রূপায়িত হোক না কেন, কেন্দ্র ও রাজ্য মিলিতভাবে কাজ করে চলেছে সেখানে।
প্রধানমন্ত্রীর মতে, নতুন ভারত গঠনের ক্ষেত্রে প্রয়োজন নতুন নতুন পরিকাঠামো। এই কারণে রেল, সড়ক, আকাশপথ, জলপথ এবং বৈদ্যুতিন যোগাযোগ আরও উন্নত করে তুলতে কাজ করে চলেছে কেন্দ্রীয় সরকার। সংযোগ ও যোগাযোগ গড়ে তোলা এবং উন্নয়ন প্রকল্পগুলির কাজ সময়ে সম্পূর্ণ করার ওপর বিশেষ জোর দেওয়া হচ্ছে বলে উল্লেখ করেন তিনি।
SSS/SKD/SB……
(Visitor Counter : 33
বিজ্ঞানওপ্রযুক্তিমন্ত্রক
সুমেরু সাগরে বরফ স্খলন পরিবেশের পক্ষে অশনি সঙ্কেত, সতর্ক করলেন ন্যাশনাল সেন্টার অফ পোলার অ্যান্ড ওশেন রিসার্চ প্রতিষ্ঠানের গবেষকরা
নয়াদিল্লী, ২৫ জুন, ২০২০
ন্যাশনাল সেন্টার অফ পোলার অ্যান্ড ওশেন রিসার্চ -এর গবেষকরা জানিয়েছেন বিশ্ব উষ্ণায়নের দরুণ সুমেরু সাগরে বরফ স্খলন অত্যাশ্চর্যভাবে বৃদ্ধি পেয়েছে। গবেষকদের দাবি সুমেরু সাগর এলাকায় বাস্ফীকরণের হার বৃদ্ধি, বায়ুর আদ্রতা, মেঘাচ্ছন্ন আকাশ এবং বৃষ্টিপাতের দরুণ বরফের আচ্ছাদন হ্রাস পাচ্ছে। উল্লেখ করা যেতে পারে, সুমেরু সাগরের বরফ জলবায়ু পরিবর্তনের একটি স্পর্শকাতর সূচক। এমনকি সামগ্রিক জলবায়ু ব্যবস্থার ওপরও এর বিরূপ প্রভাব পড়ে।
এনসিপিওআর-এর গবেষকদের অধ্যায়নে জানা গেছে সুমেরু সাগরে বরফের আচ্ছাদন বিগত ৪১ বছরে সবথেকে বেশি হ্রাস পেয়েছে ২০১৯এর জুলাই মাসে। এই অধ্যায়ন থেকে আরও জানা গেছে গত ৪০ বছরে  এই সমুদ্রের তুষারাবৃত্ত এলাকা প্রত্যেক দশকে -৪.৭ শতাংশ হারে হ্রাস পেলেও ২০১৯এর জুলাই মাসে -১৩ শতাংশ হারে হ্রাস পেয়েছে। এই প্রবণতা যদি চলতে থাকে তাহলে ২০৫০ সাল নাগাদ সুমেরু সাগরে বরফের কোনো অস্তিত্বই থাকবেনা। পক্ষান্তরে তা হয়ে উঠবে সমগ্র মানবজাতি ও পরিবেশ ব্যবস্থার কাছে এক বড় বিপদ।
১৯৭৯-২০১৯ পর্যন্ত উপগ্রহ ভিত্তিক সংগৃহীত তথ্য বিশ্লেষণ করে এনসিপিওআর-এর গবেষক দল ভূপৃষ্ঠে উষ্ণতার হার এবং বিশ্ব বায়ুমন্ডলে পরিবর্তনের বিষয়গুলি জানার চেষ্টা করেছেন। সমীক্ষায় দেখা গেছে সুমেরু সাগরে বরফের পরিমাণ হ্রাস পায় গ্রীষ্ণকালে এবং হেমন্তকালে তুষারাবৃত্ত এলাকার পরিমাণ বৃদ্ধি পায়। তুষারাবৃত্ত এলাকার হ্রাস ও বৃদ্ধি সুমেরু মহাসাগরের স্থানীয় আবহাওয়া ও জলবায়ুর ওপর প্রভাব ফেলে। জলবায়ু পরিবর্তনের একটি স্পর্শকাতর সুযোগ হিসেবে সুমেরু সাগরের বরফ স্খলন জলবায়ু পরিবর্তনের অন্যান্য বিষয়গুলির ওপরও বিরুপ প্রভাব ফেলে।
বিশ্ব উষ্ণায়নের প্রেক্ষিতে গবেষক দলের সমীক্ষায় প্রকাশ পেয়েছে মহাসাগরগুলির বায়ুমন্ডলীয় তাপমাত্রার তারতম্যের কারণে সুমেরু সাগরে বরফের পরিমাণ হ্রাস পাচ্ছে। সমীক্ষায় দেখা গেছে, ২০১৯এ সুমেরু সাগর এলাকায় চরম আবহাওয়ার কোনো তারতম্য রেকর্ড হয়নি। তবে জুলাই মাসে বরফ স্খলনের পরিমাণ বেড়েছে। এনসিপিওআর-এর গবেষক দলের বিজ্ঞানী ডঃ অবিনাশ কুমার জানিয়েছেন, স্বাভাবিকের তুলনায় অত্যাধিক পরিমাণে সমুদ্রের বরফ গলে যাওয়ার বিষয়টি এই গ্রহের সমস্ত প্রাণীকুলের কাছে অশনী সঙ্কেত। এমনকি বিশ্বজুড়ে বায়ুমন্ডলের তাপমাত্রা বৃদ্ধির প্রভাব বরফ স্খলনের বড় কারণ হয়ে উঠেছে। এছাড়াও মহাসাগরে জলের আবর্তন হ্রাস পাওয়ার ফলেও বরফ স্খলন বাড়ছে।
(CG/BD /NS
বৈদ্যুতিন ও তথ্যপ্রযুক্তি মন্ত্রক
ডিজিটাল ভারত বিষয়ে একটি সঙ্কলন নথি প্রকাশ করা হয়েছে
নয়াদিল্লি, ২১ ফেব্রুয়ারি, ২০১৯
কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রী শ্রী রবিশঙ্কর প্রসাদ আজ নতুন দিল্লির ‘ইন্ডিয়া হ্যাবিট্যাট সেন্টার’-এ ‘ডিজিটাল ভারত, সক্ষম ভারত’ নামে একটি সঙ্কলিত নথি প্রকাশ করেছেন। দেশের জনসাধারণের মধ্যে ডিজিটাল ভারতের সাফল্য তুলে ধরাই এই নথি প্রকাশের লক্ষ্য। দেশকে জ্ঞান-ভিত্তিক অর্থনীতিতে পরিণত করার লক্ষ্যে ডিজিটাল ভারত উদ্যোগ কেমনভাবে কাজ করছে, এই নথিতে সে বিষয়ে বিস্তারিত তথ্য সঙ্কলিত হয়েছে। এছাড়া, ডিজিটাল ভারত কর্মসূচি মানুষের জীবনে কি পরিবর্তন এনেছে, সে বিষয়েও তথ্য এখানে রাখা হয়েছে।
CG/PB/DM
(Visitor Counter : 66
পরিবেশওঅরণ্যমন্ত্রক
জাতীয় বন্যপ্রাণ পর্ষদের স্থায়ী কমিটি ৫ই অক্টোবর দিনটিকে জাতীয় শুশুক দিবস হিসেবে উদযাপনের সুপারিশ করেছে
নয়াদিল্লি, ২৫ মার্চ, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব জানিয়েছেন, এক ঐতিহাসিক পদক্ষেপ হিসেবে জাতীয় বন্যপ্রাণ পর্ষদের স্থায়ী কমিটি প্রতি বছর ৫ই অক্টোবর দিনটিকে ‘জাতীয় শুশুক দিবস’ হিসেবে উদযাপনের সুপারিশ করেছে। শুশুক সম্পর্কে সচেতনতা ও তিমি জাতীয় এই প্রাণীটির সংরক্ষণের জন্যই সংশ্লিষ্ট উদ্যোগ নেওয়া হয়েছে। তিনি আরও বলেন, শুশুক সংরক্ষণে সাধারণ মানুষের অংশগ্রহণ একটি গুরুত্বপূর্ণ অঙ্গ। শ্রী যাদব জাতীয় বন্যপ্রাণ পর্ষদের স্থায়ী কমিটির ৬৭তম বৈঠকে পৌরোহিত্য করে একথা বলেন।
স্থায়ী কমিটির এই বৈঠকে বিভিন্ন রাজ্য ও কেন্দ্রশাসিত অঞ্চলের কাছ থেকে বন্যপ্রাণ সংরক্ষণ সম্পর্কে পাঠানো বিভিন্ন বিষয় ও প্রস্তাব নিয়ে আলোচনা হয়েছে।
আমাদের গ্রহের সুস্বাস্থ্যের ক্ষেত্রে এক স্বাস্থ্যকর ‘অ্যাকোয়াটিক ইকো-সিস্টেম’ বা অনুকূল জলজ পরিবেশ অত্যন্ত গুরুত্বপূর্ণ। স্বাস্থ্যকর অনুকূল জলজ পরিবেশের ক্ষেত্রে শুশুক বাস্তুতন্ত্রের একটি গুরুত্বপূর্ণ প্রতীক। তাই, তিমি জাতীয় এই প্রাণীটির সংরক্ষণে বাস্তুতন্ত্রের বিষয়টিও জড়িয়ে রয়েছে। মন্ত্রক ডলফিন বা শুশুকের সংরক্ষণ ও সুরক্ষা তথা তার প্রাকৃতিক পরিবেশ বজায় রাখতে একাধিক উদ্যোগ গ্রহণ করেছে। শুশুক সংরক্ষণে সাধারণ মানুষের মধ্যে সচেতনতা গড়ে তোলার বিষয়টিকে বিবেচনায় রেখে স্থায়ী কমিটি তিমি জাতীয় জলজ এই প্রাণীটির সংরক্ষণ ও সুরক্ষা সম্পর্কে জনসমক্ষে ইতিবাচক বার্তা দিতে প্রতি বছর ৫ই অক্টোবর দিনটিকে ‘জাতীয় শুশুক দিবস’ হিসেবে উদযাপনের সুপারিশ করেছে।
বন্যপ্রাণ পর্ষদের স্থায়ী কমিটি বন্যপ্রাণী ছাড়পত্র সম্পর্কিত আরও ৪৬টি প্রস্তাব বিবেচনা করেছে এবং এর মধ্যে বেশ কয়েকটি গুরুত্বপূর্ণ প্রকল্প রূপায়ণের প্রস্তাব দিয়েছে। কমিটির পক্ষ থেকে বলা হয়েছে, এই সমস্ত প্রকল্পগুলি স্থানীয় মানুষের জীবনজীবিকায় গুরুত্বপূর্ণ ভূমিকা নিতে পারে। লাদাখের মতো পার্বত্য এলাকা-বিশিষ্ট কেন্দ্রশাসিত অঞ্চলে বা কর্ণাটকের গ্রামে অথবা হিমাচল প্রদেশের প্রত্যন্ত জনপদগুলিতে বন্যপ্রাণ ছাড়পত্র সম্পর্কিত প্রকল্পগুলির রূপায়ণ জীবনজীবিকার ক্ষেত্রে গুরুত্বপূর্ণ ভূমিকা নিতে পারে। কমিটি কৃষিসেচ ব্যবস্থার উন্নয়নে হরিয়ানায় চারটি বাঁধ নির্মাণের প্রস্তাব দিয়েছে। এ সম্পর্কে আরও বলা হয়েছে, প্রস্তাবিত এই বাঁধগুলি গড়ে তোলা গেলে একদিকে তা যেমন অভয়ারণ্যে ভূগর্ভস্থ জলস্তর বাড়াতে সাহায্য করবে, অন্যদিকে তেমনই বন্যপ্রাণীর জন্য জলের সংস্থান বাড়বে।
স্থায়ী কমিটি ‘প্রধানমন্ত্রী গ্রাম সড়ক যোজনা’র আওতায় উত্তরাখণ্ডে একটি সড়ক প্রকল্প রূপায়ণের প্রস্তাব রেখেছে। এই প্রকল্প প্রত্যন্ত গ্রামগুলিতে যোগাযোগ ব্যবস্থা যেমন গড়ে তুলবে, অন্যদিকে তেমনই বন্যপ্রাণীদের যাতায়াতের উপযুক্ত করিডর গড়ে উঠবে।
লাদাখে ‘জিও-থার্মাল’ বা ভূ-তাপীয় যে সম্পদ সঞ্চিত রয়েছে তা থেকে বিদ্যুৎ উৎপাদন এবং অন্যান্য প্রত্যক্ষ ভূ-তাপীয় শক্তি কাজে লাগানোর একটি প্রকল্পেরও সুপারিশ করা হয়েছে।
CG/BD/DM/
(Visitor Counter : 126
অসামরিকবিমানপরিবহণমন্ত্রক
অসামরিক বিমান চলাচল ক্ষেত্রের পরিচালন ব্যয় কমাতে সরকারের একগুচ্ছ পদক্ষেপ
নয়াদিল্লী, ১১ আগস্ট, ২০২১
অসামরিক বিমান চলাচল ক্ষেত্রের পরিচালন ব্যয় কমাতে সরকার একগুচ্ছ পদক্ষেপ নিয়েছে। এগুলি হল :
১. বিভিন্ন নীতি প্রণয়নের মধ্য দিয়ে বিমান সংস্থাগুলিকে সাহায্য করা হয়
২. ভারতীয় বিমান বন্দর কর্তৃপক্ষ এবং বিভিন্ন বিমান বন্দরের বেসরকারী পরিচালন সংস্থাগুলিকে বিমান বন্দরের পরিকাঠামো ব্যবহার করতে দিয়ে সাহায্য করা হয়।
৩. সরকারি বেসরকারী অংশীদারিত্বের মাধ্যমে নতুন ও পুরনো বিমান বন্দরে বেসরকারী বিনিয়োগে উৎসাহ দেওয়া হয়।
৪. ভারতীয় আকাশে বিভিন্ন যাত্রাপথের পরিবর্তন ঘটিয়ে জ্বালানীর ব্যবহার কমানোর বিষয়ে গুরুত্ব দেওয়া হয়। একাজে ভারতীয় বায়ুসেনার সাহায্য নেওয়া হয়।
৫. দেশীয় বিমানগুলির রক্ষণাবেক্ষণ এবং সেগুলির মেরামত করার জন্য পণ্য পরিবহণ কর ১৮ শতাংশ থেকে কমিয়ে ৫ শতাংশ করা হয়েছে।
৬. কোভিড-১৯এর কারণে নিয়মিত আন্তর্জাতিক বিমান পরিবহণ বন্ধ রয়েছে। তবে এক্সক্লুসিভ এয়ার লিঙ্ক বা এয়ার বাবলের মাধ্যমে ২৮টি দেশের সঙ্গে আন্তর্জাতিক যাত্রী পরিবহণ চলছে।
৭. পর্যায়ক্রমে দেশের অভ্যন্তরে বিমান পরিবহণ বাড়ানো হচ্ছে।
৮. শর্তসাপেক্ষে বিমান সংস্থাগুলির জন্য বিমান ভাড়া নির্ধারণ করা হচ্ছে।
৯. বিমান লিজ দেওয়া বা কেনার ক্ষেত্রে অর্থকরী সাশ্রয়ের দিক বিবেচনা করে বিভিন্ন পদক্ষেপ নেওয়া হয়েছে।
১০. আপৎকালীন মূলধন নিশ্চয়তা প্রকল্প ৩.০-র সুফল অসামিক বিমান চলাচল ক্ষেত্রকে দেওয়া হয়েছে।
রাজ্যসভায় শ্রীমতি প্রিয়াঙ্কা চতুর্বেদীর এক প্রশ্নের লিখিত জবাবে এই তথ্য জানিয়েছেন অসামরিক বিমান চলাচল প্রতিমন্ত্রী ডঃ ভি কে সিং।
CG/CB /NS
(Visitor Counter : 120
প্রধানমন্ত্রীরদপ্তর
একবার ব্যবহৃত প্লাস্টিকের দূষণ দূরীকরণে যৌথ অঙ্গীকার
প্রেস ইনফরমেশন ব্যুরো
ভারত সরকার
নতুন দিল্লি, ১৪ জুলাই, ২০২৩
কম উপযোগী এবং বেশি আবর্জনা সৃষ্টিকারী একবার ব্যবহার করা যায়, এমন প্লাস্টিক সহ প্লাস্টিকের দূষণ ঠেকাতে ফ্রান্স এবং ভারত যৌথভাবে অঙ্গীকার করেছে। আবর্জনা এবং প্লাস্টিক বর্জ্যের ক্ষেত্রে অব্যবস্থার কারণে প্লাস্টিক পণ্যের দূষণের ব্যাপারে জরুরি ভিত্তিতে গোটা বিশ্বকে অবশ্যই নজর দিতে হবে। এটি সাধারণ এবং সামুদ্রিক বাস্তুতন্ত্রের ওপর নেতিবাচক প্রভাব ফেলছে ।
একবার ব্যবহারের পর ফেলে দেওয়া বা পুনর্ব্যবহারযোগ্য প্লাস্টিককে রাষ্ট্রসঙ্ঘ পরিবেশ কর্মসূচি  –তে সিঙ্গল ইউজ প্লাস্টিক হিসেবে চিহ্নিত করা হয়েছে, যার মধ্যে রয়েছে, খাবারের প্যাকেট, বোতল, স্ট্র, পাত্র, কাপ শপিং ব্যাগ প্রভৃতি।
প্লাস্টিকের দূষণ মোকাবিলায় বিশ্বজুড়ে ব্যবস্থা নেওয়া হয়েছে। আন্তর্জাতিক সামুদ্রিক সংস্থা  জাহাজ থেকে সমুদ্রে আবর্জনা ফেলা আটকাতে ২০১৪ সাল থেকে ব্যবস্থা নিতে শুরু করেছে। ২০১৭ সালে বিশেষজ্ঞদের নিয়ে একটি গোষ্ঠীও তৈরি করা হয়।
একবার ব্যবহার করা যায় এমন প্লাস্টিকের ব্যবহার কমানো এবং বিকল্প সমাধানের জন্য পদক্ষেপ নেওয়ার প্রয়োজন রয়েছে।
২০১৯ –এর মার্চ মাসে ইউনাইটেড নেশনস এনভায়রনমেন্ট অ্যাসেম্বলি -তে "একবার ব্যবহৃত প্লাস্টিকের দূষণ”-এর বিষয়ে একটি প্রস্তাব গৃহীত হয়েছিল, যেখানে একবার ব্যবহার করা যায়, এমন প্লাস্টিকের বিকল্প হিসেবে কী পদক্ষেপ নেওয়া যায়, সে ব্যাপারে সদস্য রাষ্ট্রগুলিকে ব্যবস্থা নিতে বলা হয়েছিল। সেই সঙ্গে আইইউসিএন একক ব্যবহার্য প্লাস্টিকের বিরুদ্ধে তিনটি প্রস্তাব গ্রহণ করেছিল, যার মধ্যে উল্লেখযোগ্য হল, সংরক্ষিত এলাকাগুলিতে ২০২৫ সালের মধ্যে একবার ব্যবহার করা যায়, এমন প্লাস্টিক বন্ধ করা যায়।
বিকল্প সমাধানসূত্রের মধ্যে রয়েছে :
যেখানে বিকল্প ব্যবস্থা সহজলভ্য রয়েছে, সেখানে একবার ব্যবহার্য প্লাস্টিকের ওপর নিষেধাজ্ঞা জারি;
পরিবেশ উপযোগী বর্জ্য ব্যবস্থাপনার ক্ষেত্রে উৎপাদকদের দায়বদ্ধ করা;
প্লাস্টিকের পুনর্ব্যবহার, পুনর্ব্যবহারযোগ্য প্লাস্টিকের ব্যবহার যথাসম্ভব কমানো এবং পুনর্ব্যবহারযোগ্য প্লাস্টিকের ব্যবহারে জোর দেওয়া;
মানুষের মধ্যে সচেতনতা গড়ে তোলার ব্যাপারে উৎসাহিত করা;
২০২১ সালের জানুয়ারি থেকে ফ্রান্সে একবার ব্যবহারযোগ্য প্লাস্টিক পণ্য, যেমন – চামচ, প্লেট, স্ট্র, খাবারের পাত্র পুরোপুরি নিষিদ্ধ করা হয়েছে। প্যাকেজিং-এর ক্ষেত্রে ফ্রান্স ২০৪০ সালের মধ্যে একবার ব্যবহার করা যায়, এমন প্লাস্টিক পুরোপুরি বন্ধ করা লক্ষ্যমাত্রা স্থির করেছে।
২০২১ সালে ১২ অগাস্ট থেকে ভারত, ধাপে ধাপে একবার ব্যবহার্য প্লাস্টিক তুলে দেওয়ার ব্যাপারে নিয়ম বিধি চালু করেছে। ২০২২ সালের ফেব্রুয়ারি থেকে প্লাস্টিক প্যাকেজিং-এর ক্ষেত্রে উৎপাদকদের জন্য গাইডলাইন তৈরি করেছে ভারত। রাষ্ট্রসঙ্ঘের প্রস্তাব মেনে ভারত এবং ফ্রান্স অন্য সমভাবাপন্ন দেশগুলির সঙ্গে প্লাস্টিক দূষণ বন্ধে গঠনমূলক পদক্ষেপ নিয়েছে।
(CG/MP/SFS
বৈদ্যুতিন ও তথ্যপ্রযুক্তি মন্ত্রক
প্রধানমন্ত্রী নরেন্দ্র মোদীর দৃষ্টিভঙ্গী ও সরকারের সক্রিয় নীতি এবং শিল্প সংস্থাগুলির কার্যকরি ইকোব্যবস্থাপনা, ভেরি লার্জ স্কেল ইন্টিগ্রেশন  এবং ভারতে সেমিকন্ডাক্টর ইকোব্যবস্থাপনার বিকাশে সহায়ক হয়েছে
নয়াদিল্লি, ০১ মার্চ, ২০২২
কেন্দ্রীয় বৈদ্যুতিন ও তথ্য প্রযুক্তি প্রতিমন্ত্রী শ্রী রাজীব চন্দ্রশেখর জানিয়েছেন, ভারত বর্তমানে প্রযুক্তি প্রয়োগ ও ব্যবহারের ক্ষেত্রে এক অসাধারণ বাজারের প্রতিনিধিত্ব করছে। সরকারি নীতি এবং মূলধন এই দুই বিষয়ের ফলে একটি সুস্থায়ী ইকোব্যবস্থাপনা তৈরি হয়েছে, যা আগামী দশকে বিশ্বের চাহিদা এবং ভারতের প্রয়োজনীয়তা মেটাবে। ৩৫তম আন্তর্জাতিক ভেরি লার্জ স্কেল ইন্টিগ্রেশন ডিজাইন অ্যান্ড এমবেডেড সিস্টেম শীর্ষক সম্মেলনে একথা জানিয়েছেন তিনি। এ বছরের এই সম্মেলনের বিষয়-ভাবনা হ’ল – সিলিকন ক্যাটালাইসিং কম্পিউটিং, কমিউনিকেশন অ্যান্ড কগনিটিভ কনভার্জেন্স।
দেশে প্রযুক্তি ক্ষেত্রের বৃদ্ধি ও সম্প্রসারণের বিষয়ে প্রধানমন্ত্রীর দৃষ্টিভঙ্গী ভাগ করে নেন কেন্দ্রীয় প্রতিমন্ত্রী। তিনি বলেন, প্রধানমন্ত্রী ভারতীয় প্রযুক্তি ও উদ্ভাবনী ইকোব্যবস্থাপনা সম্পর্কে যথেষ্ট উৎসাহী। কেন্দ্রীয় প্রতিমন্ত্রী জানান, কোভিড মহামারীর সময় সমগ্র বিশ্ব প্রযুক্তি ক্ষেত্রে ভারতের দক্ষতার পরিচয় পেয়েছে। প্রযুক্তি ও শিল্পোদ্যোগ ক্ষেত্রে দেশের অভিজ্ঞতার কথাও তুলে ধরেন কেন্দ্রীয় প্রতিমন্ত্রী। তিনি বলেন, দক্ষ প্রতিভা তৈরিতে সরকার উদ্যোগী হয়েছে। এমনকি, গবেষণা, ডিজাইন, ইঞ্জিনিয়ারিং ক্ষেত্র থেকে কারখানা, পরীক্ষা ও প্যাকেজিং সহ উদ্ভাবনী ইকোব্যবস্থাপনা এবং ডিজাইনের ক্ষেত্রে উদ্যোক্তা ও স্টার্টআপ গঠনের জন্য উৎসাহদানের জন্য বিশেষ উদ্যোগ নেওয়া হয়েছে।
CG/SS/SB
(Visitor Counter : 128
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৪ কোটি ৩৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৪৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩০শে জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৪ কোটি ৩৬ লক্ষ ৬৬ হাজার ৭২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৪৩ লক্ষ ৪৯ হাজার ৩৬১টি টিকার ডোজ হাতে রয়েছে।
CG/CB/SB
(Visitor Counter : 101
কেন্দ্রীয়মন্ত্রিসভা
সিকিউরিটি অ্যান্ড এক্সচেঞ্জ বোর্ড অফ ইন্ডিয়া এবং মঙ্গোলিয়ার ফিনান্সিয়াল রেগুলেটরি কমিশনের মধ্যে দ্বিপাক্ষিক সমঝোতাপত্র স্বাক্ষরের প্রস্তাবে মন্ত্রিসভার অনুমোদন
নয়াদিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে সিকিউরিটি অ্যান্ড এক্সচেঞ্জ বোর্ড অফ ইন্ডিয়া  এবং মঙ্গোলিয়ার ফিনান্সিয়াল রেগুলেটরি কমিশন  – এর মধ্যে দ্বিপাক্ষিক সমঝোতাপত্র স্বাক্ষরের প্রস্তাব অনুমোদিত হয়েছে।
সেবির মতো মঙ্গোলিয়ার এফআরসি ইন্টারন্যাশনাল অর্গানাইজেশন অফ সিকিউরিটিজ কমিশন – এর বহুপাক্ষিক সমঝোতাপত্রে স্বাক্ষর করেছে। অবশ্য, বহুপাক্ষিক এই সমঝোতাপত্রে কারিগরি সহায়তার বিষয়ে কোনও সংস্থান নেই। সেবি এবং মঙ্গোলিয়ার এফআরসি প্রতিষ্ঠানের মধ্যে এই সমঝোতাপত্র স্বাক্ষরিত হলে তা সিকিউরিটিজ বা অর্থ-ব্যবস্থার নিরাপত্তা সম্পর্কিত বিধি ব্যবস্থাগুলি কার্যকরভাবে প্রয়োগের ক্ষেত্রে পারস্পরিক তথ্য আদান-প্রদান ব্যবস্থা আরও মজবুত হবে। এমনকি, কারিগরি সহায়তার ক্ষেত্রেও এই সমঝোতাপত্র গুরুত্বপূর্ণ ভূমিকা নেবে। কারিগরি সহায়তা উভয় কর্তৃপক্ষকেই মূলধনী বাজার, দক্ষতা বৃদ্ধি এবং কর্মীদের প্রশিক্ষণ সম্পর্কিত বিষয়গুলিতে পারস্পরিক আলাপ-আলোচনায় সাহায্য করবে।
ভারতে সিকিউরিটি মার্কেট বা অর্থ বাজার ব্যবস্থার নিয়ন্ত্রণে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া অ্যাক্ট ১৯৯২ অনুসারে সেবি গড়ে তোলা হয়। এ ধরনের একটি প্রতিষ্ঠান গড়ে তোলার উদ্দেশ্যই ছিল লগ্নিকারীদের স্বার্থ সুরক্ষা ও দেশে অর্থ বাজার ব্যবস্থার নিয়ন্ত্রণ তথা প্রসার ঘটানো। অন্যদিকে, মঙ্গোলিয়ার ফিনান্সিয়াল রেগুলেটরি কমিশন একটি সংসদীয় কর্তৃপক্ষ হিসাবে ২০০৬ সালে স্থাপিত হয়। ব্যাঙ্ক-বহির্ভূত ক্ষেত্রের উপর তদারকি ও নিয়ন্ত্রণে এই প্রতিষ্ঠান গড়ে তোলা হয়। এক স্থিতিশীল ও মজবুত আর্থিক বাজার ব্যবস্থা গড়ে তোলার সঙ্গে মঙ্গোলিয়ার এই প্রতিষ্ঠানটি যুক্ত রয়েছে। উল্লেখ করা যেতে পারে, মঙ্গোলিয়ার এই প্রতিষ্ঠানটি পারস্পরিক সহযোগিতা ও কারিগরি সহায়তার জন্য দ্বিপাক্ষিক স্তরে একটি সমঝোতাপত্র স্বাক্ষরে সেবিকে অনুরোধ জানায়। এই অনুরোধের প্রেক্ষিতে কেন্দ্রীয় মন্ত্রিসভা দু’দেশের প্রতিষ্ঠানের মধ্যে দ্বিপাক্ষিক সমঝোতাপত্র স্বাক্ষরের প্রস্তাব অনুমোদন করেছে। এখনও পর্যন্ত বিভিন্ন দেশের মূলধনী বাজার নিয়ন্ত্রণমূলক কর্তৃপক্ষগুলির সঙ্গে সেবির ২৭টি চুক্তি স্বাক্ষরিত হয়েছে।
CG/BD/SB
(
প্রধানমন্ত্রীরদপ্তর
প্রধানমন্ত্রী ভারতের কোনও কোনও অঞ্চলে অত্যধিক বৃষ্টিজনিত পরিস্থিতি পর্যালোচনা করেছেন
কথা বলেছেন বর্ষীয়ান মন্ত্রী এবং উচ্চপদস্থ আধিকারিকদের সঙ্গে
নয়াদিল্লি, ১০ জুলাই, ২০২৩
প্রধানমন্ত্রী শ্রী নরেন্দ্র মোদী ভারতের কোনও কোনও অঞ্চলে অত্যধিক বৃষ্টিজনিত পরিস্থিতি পর্যালোচনা করেছেন এবং কথা বলেছেন বর্ষীয়ান মন্ত্রী ও উচ্চপদস্থ আধিকারিকদের সঙ্গে।
প্রধানমন্ত্রীর দপ্তর থেকে ট্যুইট করে জানানো হয়েছে :
“প্রধানমন্ত্রী নরেন্দ্র মোদী বর্ষীয়ান মন্ত্রী ও আধিকারিকদের সঙ্গে কথা বলেছেন এবং ভারতের কোনও কোনও অঞ্চলে অত্যধিক বৃষ্টিজনিত পরিস্থিতির পর্যালোচনা করেছেন। স্থানীয় প্রশাসন, এনডিআরএফ এবং এসডিআরএফ দল দুর্গতদের সাহায্যে কাজ করছে।”
CG/AP/DM/
(
প্রধানমন্ত্রীরদপ্তর
শ্রীলঙ্কার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ৩১ মে,, ২০১৯
প্রধানমন্ত্রী শ্রী নরেন্দ্র মোদীর শপথগ্রহণ অনুষ্ঠানে গতকাল  শ্রীলঙ্কার রাষ্ট্রপতি শ্রী মৈত্রীপাল সিরিসেনা উপস্হিত ছিলেন।
আজকে একটি দ্বিপাক্ষিক বৈঠকে রাষ্ট্রপতি সিরিসেনা প্রধানমন্ত্রীকে সাম্প্রতিক সাধারণ নির্বাচনে অভূতপূর্ব জয়লাভের পর পুনরায় দায়িত্ব গ্রহণ করার জন্য অভিনন্দন জানান। দুটি দেশের মধ্যে সম্পর্ককে দৃঢ় করা তথা এই অঞ্চলে শান্তি, সমৃদ্ধি ও নিরাপত্তা বজায় রাখার জন্য-ও তিনি প্রধানমন্ত্রী মোদীর সঙ্গে একত্রে কাজ করার ইচ্ছা পুনরায় প্রকাশ করেছেন।
প্রধানমন্ত্রী মোদী রাষ্ট্রপতি সিরিসেনাকে অনুষ্ঠানে উপস্হিত থাকা এবং শুভেচ্ছার জন্য উষ্ণ ধন্যবাদ জানান। শ্রীলঙ্কার সঙ্গে বন্ধুত্বপূর্ণ দ্বিপাক্ষিক সম্পর্ক এগিয়ে নিয়ে যেতে তাঁর সরকারের দায়বদ্ধতা বজায় থাকবে বলে শ্রী মোদী জানান।
দুজন রাষ্ট্রনেতা উল্লেখ করেন যে সন্ত্রাসবাদ ও চরমপন্হা এখনও মানবিকতার ক্ষেত্রে আশঙ্কাজনক এবং দুজনে দক্ষিণ এশিয়া ও ভারত মহাসাগরীয় অঞ্চলে শান্তি ও নিরাপত্তা বজায়ের স্বার্থে দ্বিপাক্ষিক সহযোগিতাকে দৃঢ়তর করে তুলতে প্রতিজ্ঞাবদ্ধ হন।
SSS/SC/NS
(Visitor Counter : 72
প্রধানমন্ত্রীরদপ্তর
মেক ইন ইন্ডিয়া এবং মেক ফর দ্য ওয়ার্ল্ড কর্মসূচির উদাহরণ হয়ে উঠতে পারে পিএম মিত্র মেগা টেক্সটাইল পার্ক : প্রধানমন্ত্রী
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী জানিয়েছেন তামিলনাড়ু, তেলেঙ্গানা, কর্ণাটক, মহারাষ্ট্র, গুজরাট, মধ্যপ্রদেশ এবং উত্তর প্রদেশে পিএম মিত্র মেগা বস্ত্র পার্ক গড়ে উঠবে। এরফলে ফাইভ এফ পরিকল্পনা বাস্তবায়িত হবে যার মধ্য দিয়ে বস্ত্র শিল্পের উন্নতি ঘটবে। এই ফাইভ এফ হল ফার্ম  থেকে ফাইবার , সেখান থেকে ফ্যাক্টরি  হয়ে তা ফ্যাশনের দিকটি নিশ্চিত করে ফরেন -এ রপ্তানী করা হবে। পিএম মিত্র মেগা বস্ত্র পার্কগুলি বস্ত্রশিল্পে অত্যাধুনিক পরিকাঠামো নিশ্চিত করবে। এছাড়াও কোটি কোটি টাকার বিনিয়োগ আকর্ষণের মধ্য দিয়ে লক্ষ লক্ষ কর্মসংস্থান সৃষ্টি হবে।
প্রধানমন্ত্রী এক ট্যুইট বার্তায় জানিয়েছেন;
“পিএম মিত্র মেগা বস্ত্র পার্কগুলি বস্ত্রশিল্পের উন্নতিতে সাহায্য করবে। এক্ষেত্রে ফাইভ এফ অর্থাৎ ফার্ম  থেকে ফাইবার , সেখান থেকে ফ্যাক্টরি  হয়ে তা ফ্যাশনের দিকটি নিশ্চিত করে ফরেন -এ রপ্তানী করার পরিকল্পনা অনুসরণ করা হবে। তামিলনাড়ু, তেলেঙ্গানা, কর্ণাটক, মহারাষ্ট্র, গুজরাট, মধ্যপ্রদেশ ও উত্তর প্রদেশে পিএম মিত্র মেগা বস্ত্র পার্কগুলি গড়ে ওঠার খবর সকলের সঙ্গে ভাগ করে নিতে পেরে আমি আনন্দিত।”
“পিএম মিত্র মেগা বস্ত্র পার্কগুলি বস্ত্রশিল্পে অত্যাধুনিক পরিকাঠামো নিশ্চিত করবে। মেক ইন ইন্ডিয়া এবং মেক ফর দ্য ওয়ার্ল্ড-এর উদাহরণ হয়ে উঠতে চলেছে এই উদ্যোগ।”
(PG/CB/NS